เจาะตำนานโลโก 50 ปี BMW M จิตวิญญาณมอเตอร์สปอร์ตที่ยังมีชีวิต
สำหรับคนทั่วไปแล้ว หากพูดถึงภาพลักษณ์ของ BMW  “หรู โฉบเฉี่ยว ทันสมัย สมรรถนะสูง” คงเป็นคำแรก ๆ ที่โผล่ขึ้นมาในใจ  แน่นอนว่า BMW คงเป็นแบรนด์รถในฝันของใครหลายคนที่อยากมีไว้ครอบครองกันสักคัน  อย่างที่รู้กันว่า BMW มีการแบ่งเซกเมนต์รถยนต์ ออกเป็นหลายซีรีส์ หลายตระกูล รู้ไหมว่า ในบรรดาตระกูลทั้งหมด “BMW M” คือ ตัวท็อปและพิเศษสุดของค่าย
20 ก.ค. 2565

เจาะตำนานโลโก 50 ปี BMW M จิตวิญญาณมอเตอร์สปอร์ตที่ยังมีชีวิต
BMW X ลงทุนแมน
สำหรับคนทั่วไปแล้ว หากพูดถึงภาพลักษณ์ของ BMW
“หรู โฉบเฉี่ยว ทันสมัย สมรรถนะสูง” คงเป็นคำแรก ๆ ที่โผล่ขึ้นมาในใจ
แน่นอนว่า BMW คงเป็นแบรนด์รถในฝันของใครหลายคนที่อยากมีไว้ครอบครองกันสักคัน
อย่างที่รู้กันว่า BMW มีการแบ่งเซกเมนต์รถยนต์ ออกเป็นหลายซีรีส์ หลายตระกูล
รู้ไหมว่า ในบรรดาตระกูลทั้งหมด “BMW M” คือ ตัวท็อปและพิเศษสุดของค่าย
แล้วทำไมตระกูล M ถือว่าเป็นรถระดับตำนาน ที่สาวก BMW และนักสะสมทั่วโลกต้องมีไว้ครอบครองสักคัน
ลงทุนแมนจะเล่าให้ฟัง
หากเท้าความกลับไปสู่จุดเริ่มต้นของตำนาน BMW M เมื่อปี ค.ศ. 1972 หรือเมื่อ 50 ปีก่อน
BMW ได้ตั้งแผนกหนึ่งขึ้นมาในชื่อ “BMW Motorsport GmbH” เพื่อพัฒนาและทำรถสำหรับแข่งในสนามโดยเฉพาะ เนื่องจากต้องการโชว์นวัตกรรมและศักยภาพรถของค่าย ออกสู่สายตาชาวโลก
และทีมแข่งของ BMW ก็ประสบความสำเร็จในการแข่งขัน สามารถคว้าแชมป์ในรายการใหญ่ ๆ ได้มากมาย จนสร้างตำนานในสนามแข่งมานับไม่ถ้วน
ทำให้รถแข่ง BMW มีชื่อเสียง และถูกยกย่อง รวมถึงได้รับการยอมรับในด้านความเร็ว สมรรถนะด้านการขับขี่สูง และรูปทรงที่สวยงาม
BMW 3.0 CSL คือโมเดลแรกที่ทำให้โลกรู้จักแผนก BMW Motorsport GmbH ซึ่งภายหลังเปลี่ยนชื่อเป็น “BMW M GmbH” ด้วยการคว้าแชมป์ European Touring Car ถึง 6 สมัยในช่วงทศวรรษ 1970s
ก่อนที่ BMW จะนำชื่อเสียงและนวัตกรรมในสนามแข่ง มาต่อยอดสู่ท้องถนน ด้วยการเปิดตัวรถรุ่น BMW M1 ซึ่งเป็นโมเดลแรกที่ใช้ตราสัญลักษณ์ ///M ให้ผู้รักความเร็วได้ครอบครอง และทยอยเปิดตัวรถรุ่นใหม่ ๆ จากตระกูล M เรื่อยมา จนสร้างชื่อเสียงไปทั่วโลก
แต่กว่าจะออกมาเป็น BMW M แต่ละรุ่น ที่ได้อวดโฉมสู่ตลาด
ล้วนต้องผ่านการทดสอบอย่างเข้มงวดในสนาม Nurburgring จนผ่านมาตรฐานระดับสูง จึงจะออกวางจำหน่ายได้
ด้วยผลงานและประวัติอันยาวนานนี้เอง
ทำให้ตัวอักษร ///M ที่ตามหลัง BMW กลายเป็นหนึ่งไอคอนตำนานระดับโลก
สะท้อนถึง DNA ความเป็นผู้นำนวัตกรรมรถยนต์ที่มี High Performance
กลายเป็นตัวแทนของความแรง ความตื่นเต้นหลังพวงมาลัย หรือ “สุนทรียภาพแห่งการขับขี่”
และการันตีว่า ผู้ขับขี่จะได้รับประสบการณ์การขับขี่ที่เหนือระดับ
นอกจากคุณค่าทางใจแล้ว มูลค่าของรถยังมีแต่จะเพิ่มขึ้นตามกาลเวลา
เพราะทุกโมเดลล้วนมีเรื่องราว มีความพิเศษอยู่เบื้องหลังทั้งสิ้น
จึงไม่แปลกใจว่า ทำไมรถทุกรุ่นของตระกูล M ถึงเป็นที่ใฝ่ฝันของคนรักความเร็ว
และหลายรุ่นกลายเป็นรถยนต์แรร์ไอเทม ที่นักสะสมอยากมีไว้ครอบครอง
นอกจากดีไซน์และคุณสมบัติของตัวรถแล้ว
อีกสิ่งที่โดดเด่นและน่าจดจำตลอดหลายทศวรรษที่ผ่านมาคือ “โลโก” ของ BMW M
โลโกของ BMW M จะมีอัตลักษณ์ที่พิเศษกว่าโลโก BMW ทั่วไป
โดยจะประกอบไปด้วย แถบ 3 สีอันเป็นเอกลักษณ์คือ สีฟ้า, สีน้ำเงิน, สีแดง และต่อท้ายด้วยตัวอักษร M อันโดดเด่น
- สีฟ้า คือตัวแทนของแบรนด์ BMW
- สีน้ำเงิน สะท้อนถึงการหลอมรวมระหว่าง BMW และความเร้าใจจากการแข่งรถ ที่ผสานกันอย่างลงตัว
- สีแดง สื่อถึงความเร้าใจ จากการแข่งขันมอเตอร์สปอร์ต
- ตัวอักษร M คือสัญลักษณ์แห่งพลังและความเร็ว
โดยตลอดระยะเวลาที่ผ่านมา BMW มีการขัดเกลา และปรับเปลี่ยนโลโก BMW M อยู่เป็นระยะ เพื่อให้เหมาะสมกับยุคสมัย
และล่าสุด มีการปรับปรุงโลโกเมื่อตอนปี 2020 ให้มีความเป็นสองมิติ ดูมินิมัลมากขึ้น
อย่างไรก็ดี ภายในโอกาสครบรอบ 50 ปี ของ BMW M
และเพื่อมอบของขวัญพิเศษให้กับเหล่าแฟน ๆ ทั่วโลก ที่สนับสนุนแบรนด์เสมอมา
ปีนี้ทาง BMW ได้ปลุกโลโก M แบบคลาสสิกในตำนาน
ที่เคยใช้ครั้งแรกในรถแข่งของ BMW Motorsport เมื่อปี 1973 ให้กลับมามีชีวิตอีกครั้ง..
โดยนำมนต์เสน่ห์ของโลโก BMW ที่ถูกโอบล้อมด้วยลายเส้นแบบครึ่งวงกลมทั้ง 3 สี (สีฟ้า, สีน้ำเงิน, สีแดง) ใน 3 ทิศทาง
ซึ่งสื่อถึง การเคลื่อนที่ของรถยนต์ในสนามแข่ง สอดประสานออกมาเป็น 3 สีในตำนาน
มาประดับประดาบนรถยนต์ BMW สายพันธุ์ M ในฐานะโลโกเฉลิมฉลอง
โดยโลโกพิเศษนี้ จะประดับอยู่ที่บริเวณฝากระโปรงหน้าและหลัง ซึ่งมีความลงตัวไปกับดีไซน์ของตัวรถ
และดุมล้อของรถยนต์ BMW M และรถที่ติดตั้งแพ็กเกจ M Sport
เมื่อสังเกตโลโกนี้แล้ว นอกจากความสะดุดตา ยังให้ความรู้สึกสปอร์ตและนำสมัย
อีกทั้งตัวโลโกที่อยู่บนตัวรถ ก็บ่งบอกถึงความหลงใหลในการแข่งรถ และจิตวิญญาณของแบรนด์ BMW M อีกด้วย
โลโกพิเศษนี้เป็นเพียงหนึ่งในการสานต่อตำนานความสำเร็จ
พร้อมแสดงศักยภาพ สมรรถนะ และนวัตกรรม ของ BMW M
ในโอกาสครบรอบ 50 ปี
BMW ยังจัดเต็ม เปิดตัวกองทัพรถรุ่นพิเศษหลายรุ่น ไม่ว่าจะเป็น
BMW M4 CSL สปอร์ตซีดาน ที่มาพร้อมเทคโนโลยีพิเศษ เพื่อลดน้ำหนักชิ้นส่วนของรถให้เบาที่สุด หรือ BMW M4 GT4 ตัวแข่งที่พร้อมชิงตำแหน่งเจ้าความเร็วทุกสนาม
และล่าสุด BMW M3 Touring แวกอนสายพันธุ์ M ที่คนทั่วโลกรอคอย
ซึ่งเปิดตัวในงาน Goodwood Festival of Speed เทศกาลแห่งความเร็วที่จัดขึ้น ณ West Sussex ตอนใต้ของอังกฤษ ช่วงปลายเดือนมิถุนายน ที่ผ่านมา
เพื่อให้แฟน ๆ ทั่วโลกได้ชมอย่างตื่นตาตื่นใจ
และหวนรําลึกถึงประวัติศาสตร์ความสำเร็จที่ผ่านมา รวมถึงภาพอนาคตของ BMW M..